laion/Wikipedia-Exotic huggingface dataset:
אילון ויקלנד

מאיירה-אילון ויקלנד (נולדה ב-5 בפברואר 1930) היא אמנית ומאיירת שוודית ילידת אסטוניה אשר נודעת במיוחד בזכות האיורים הרבים שלה לספרי ילדים. נולדה בשם מאיירה-אילון פאבו בעיר טרטו שבאסטוניה. הוריה היו המהנדס האזרחי מקס (מקסים) פאבו והאמנית וידה יוסה. כשהייתה בת שמונה התגרשו הוריה. אביה נישא בהמשך בשנית בעוד שאימה עברה לגור באיטליה. בעקבות כך, פאבו עברה לגור יחד עם סבה וסבתה בעיר האפסלו. עקב נסיגת הכוחות הגרמנים מאסטוניה בשנת 1944 והכיבוש הסובייטי המתקרב, החליט אביה למלט אותה עם חברת כיתתה והוריה לשוודיה, כאסטונים רבים אחרים מהאפסלו. הם נמלטו בסירות ולאחר הגיעם לשוודיה קיבלו שם מקלט מדיני. אביה נמלט גם הוא לשוודיה. בשנת 1951 נישאה למלח שוודי. לשניים ארבע בנות. בשנים 1952–1953 ו-1956 למדה ויקלנד בבית הספר לציור של סיגנה בארת'. בשנת 1953 הגישה מועמדות לעבודה כמאיירת בהוצאה לאור השוודית ראבן וסיוגרן (Rabén & Sjögren). בפגישה עם סופרת הילדים אסטריד לינדגרן, שזה עתה סיימה לכתוב את הספר "מיו, מיו שלי", לינדגרן הבינה שלויקלנד יש את הכישורים "לצייר אגדות". ויקלנד יצרה בעקבות כך איורים לספר וכך החל שיתוף הפעולה המתמשך בין ויקלנד ולינדגרן. ויקלנד ציינה בעבר שהכתיבה של לינדגרן גורמת לה לראות תמונות פנימיות. בנוסף ויקלנד ציינה גם שהיא שואבת השראה לאיורים שלה מהחיים האמיתיים. ויקלנד היא האמנית שאיירה את רוב הספרים של לינדגרן, ביניהם: האחים לב-ארי קארלסון המעופף מיו, מיו שלי רוניה בת השודד ויקלנד יצרה גם את האיורים לספרי תמונות רבים של לינדגרן וסופרים רבים אחרים, בהם איורים לספר הלקחנים של הסופרת הבריטית מרי נורטון. בשנת 2004 החליטה ויקלנד לתרום כ-800 מאיורי הספרים המקוריים שלה לאסטוניה, אשר מוצגים כיום בגלריית ויקלנד בעיר האפסלו בה גדלה. ביולי 2009 נחנך בעיר האפסלו גם "ארץ הפלאות של אילון" אשר כולל גלריה ומרכז פעילות לילדים המבוסס על יצירותיה ואיוריה של ויקלנד. עיטור הוקרה מטעם איגד המו"לים השוודי (Svenska Förläggareföreningen), 2018 בשנת 2002 העניק הממשל השוודי לויקלנד את פרס איליס קוורום(אנ') על "יכולתה יוצאת הדופן להפיח חיים בסביבות ודמויות מהכתבים שלה ושל אסטריד לינדגרן". פרס אלזה בסקאו, 1969 מדיה וקבצים בנושא אילון ויקלנד בוויקישיתוף אתר האינטרנט הרשמי של אילון ויקלנד (בשוודית) אילון ויקלנד ב-AstridLindgren.se (בשוודית) האתר של מוזיאון "ארץ הפלאות של אילון", בהאפסלו, אסטוניה אילון ויקלנד, באתר Discogs (באנגלית) "Ilon Wikland". Nationalencyklopedin (בשוודית). נבדק ב-13 במאי 2010. {{cite encyclopedia}}: (עזרה) "Regeringens belöningsmedaljer och regeringens utmärkelse: Professors namn". Regeringskansliet (בשוודית). בינואר 2006. אורכב מ-המקור ב-2021-11-02. נבדק ב-2022-05-18. {{cite web}}: (עזרה) ערך זה הוא קצרמר בנושא אמנים. אתם מוזמנים לתרום לוויקיפדיה ולהרחיב אותו.
יום שבלול הקינמון

יום שבלול הקינמון או יום לחמניית הקינמון (בשוודית: Kanelbullens dag; בפינית: Korvapuustipäivä) חל ב-4 באוקטובר בכל שנה. זהו יום נושא שנתי שנוצר למטרות שיווק בשוודיה ובפינלנד ונוסד בשנת 1999 על ידי Kaeth Gardestedt. באותה תקופה, היא הייתה מנהלת פרויקטים של מועצת האפייה הביתית (Hembakningsrådet) שהייתה היסטורית קבוצת סחר שנתמכה על ידי יצרני שמרים, קמח, סוכר ומרגרינה וכיום נתמכת על ידי מותג הסוכר Nordzucker AG, שבסיסה בבראונשווייג, והיא יצרנית הסוכר השנייה בגודלה באירופה. מטרת החגיגה היא להגביר את תשומת הלב למסורת האפייה השוודית, עם דגש מיוחד על שבלול הקינמון, ולהגביר את צריכת השמרים, הקמח, הסוכר והמרגרינה. קידום היום מתבצע באמצעות שלטי פרסומת בחנויות ובבתי קפה. מדי שנה, חנויות איקאה ברחבי העולם מציינות את היום על ידי מבצעים לשבלולי/לחמניות קינמון באוקטובר. לחמניות קינמון מוצגות גם באירועים קהילתיים בקרב שוודים בניו זילנד ובכנסייה השוודית בחו"ל (Svenska kyrkan i utlandet). רוב חגיגות האוכל הרשמיות בעולם הן אירועים מינוריים שזוכים לתשומת לב מועטה, אבל האימוץ השוודי של יום שבלול הקינמון הפף לפופולרי בצורה יוצאת דופן. לפי האתנולוג השוודי יונאס אנגמן, הפופולריות נובעת בין השאר ממשבר של זהות לאומית, שגרם לאנשים להעריך דברים שמזכירים להם תכונות חיוביות מהשנות העבר. יום שבלול/לחמניית הקינמון נחגג ב-4 באוקטובר מכיוון שהמועצה לאפייה ביתית לא רצתה שהיום יתחרה במסורות אוכל אחרות, כמו לחמניות סמלה (Semla) מתוקות, המוגשות בשוודיה ביום שלישי (באיטלקית: Martedì grasso), 40 יום לפני הפסחא, יום מסמן התחלת תקופה של אי אכילת בשר בנצרות. בשוודיה מציינים את יום הילד הבין-לאומי ביום שני הראשון של אוקטובר. הרעיון מאחורי יום שבלול הקינמון היה שזה יהיה יום של "התחשבות". פיקה (מנהג שוודי הכולל לעיתים קרובות אכילת שבלולי קינמון "The best places to grab a cinnamon bun in Stockholm". 4 באוקטובר 2022. {{cite web}}: (עזרה) Linter, Simon (4 באוקטובר 2019). "Swedes to eat millions of 'kanelbullar' on cinnamon bun day". Sveriges Radio. {{cite news}}: (עזרה) "Cinnamon Bun Day and celiac disease | Karolinska Institutet Nyheter". 12 בדצמבר 2023. {{cite web}}: (עזרה) "Toolkit Cinnamon bun day – Uppsala University, Sweden". 8 ביוני 2023. {{cite web}}: (עזרה) "Celebrating the Cinnamon Buns of Scandinavia". Forbes. "Alla dessa dagar". Dagens Nyheter (בשוודית). 2006-04-21. ISSN 1101-2447. נבדק ב-2023-10-03. "Med hembakat skänker vi varandra glädje och omtanke". Hemmets Journal. 20 במרץ 2008. אורכב מ-המקור ב-6 באוקטובר 2010. {{cite web}}: (עזרה) "Kanelbullensdag". 2007-10-21. אורכב מ-המקור ב-21 באוקטובר 2007. {{cite web}}: (עזרה) "Why Cinnamon Bun Day is an enduring Swedish success". The Local (באנגלית). 2016-10-04. נבדק ב-2018-10-08. Axelsson, Mattias (2009-10-03). "Varför är kanelbullens dag den 4 oktober?". Högtider och traditioner (בשוודית). נבדק ב-2023-10-03.
צ'ארלס אולסטון קולינס

צ'ארלס אולסטון קולינס (באנגלית: Charles Allston Collins;‏ 25 בינואר 1828 – 9 באפריל 1873) היה צייר, סופר ומאייר בריטי הקשור לאחוות הפרה-רפאליטים. קולינס נולד בהמפסטד, צפון לונדון, בנו של צייר הנוף והז'אנר וויליאם קולינס. אחיו הבכור היה הסופר וילקי קולינס. הוא למד בסטוניהרסט קולג' אשר בלנקשייר. קולינס פגש את ג'ון אוורט מיליי והושפע מהרעיונות של הפרה-רפאליטים. הוא השלים את ציורו '"הזעקה של ברנגריה" ב-1850. הציור תיאר את אשתו של המלך ריצ'רד לב הארי כשהיא מבחינה בחגורת בעלה הנעדר מוצעת למכירה על ידי רוכל. הדוגמנות המשוטחת, הדגש על יצירת דפוסים ודימויים של רקמה היו כולם מאפיינים אופייניים של הפרה-רפאליטיזם. מילאיי הציע שקולינס יהפוך לחבר באחווה, אבל תומאס וולנר ויליאם מייקל רוזטי התנגדו, כך שהוא מעולם לא הפך לחבר רשמי. קולינס התאהב ב מריה פרנצ'סקה רוסטי, אך היא דחתה אותו. הוא נעשה יותר ויותר סגפני ונתון להתבוננות פנימית. גישות אלו באו לידי ביטוי ביצירתו הידועה ביותר של קולינס, Convent Thoughts, אשר תיארה נזירה בגן מנזר. קולינס המשיך להציג דימויים דתיים בציוריו. בסוף שנות ה-1850, הוא נטש את האמנות כדי ללכת בעקבות אחיו לקריירת כתיבה. יצירותיו הספרותיות המצליחות ביותר היו חיבורים הומוריסטיים שנאספו תחת הכותר עד הראייה (1860). קולינס התחתן עם בתו של צ'ארלס דיקנס, קייט, בשנת 1860. מאוחר יותר היה אמור לאייר את הרומן הבלתי גמור של דיקנס, "תעלומת אדווין דרוד". הוא השלים את הכריכה אבל היה חולה מכדי להשלים את העבודה. הוא נפטר מסרטן בשנת 1873 ונקבר בבית הקברות ברומפטון, לונדון. מדיה וקבצים בנושא צ'ארלס אולסטון קולינס בוויקישיתוף C A Collins online (ArtCyclopedia) C A Collins biography ("Wilkie Collins' Family") צ'ארלס אולסטון קולינס, באתר "Find a Grave" (באנגלית) Lucinda Hawksley, Katey: The Life and Loves of Dickens's Artist Daughter, New York, Doubleday, 2006.
מרי ג'ין קריק

מרי ג'ין קריק (באנגלית: Mary Jeanne kreek) (9 בפברואר 1937 – 27 במרץ 2021) הייתה דמות מצטיינת בתחום המדע המתמקד בהתמכרות. מחקרה פרץ דרך לטיפול בהתמכרות לאופיואידים, ותרם להבנה עמוקה של ההתמכרות כמחלת מערכת עצבים עם גורמים גנטיים. קריק הייתה פרופסור באוניברסיטת רוקפלר ורופאה, היא חקרה ופיתחה טיפולים חדשים, כולל את השימוש במתאדון ובופרנורפין, ותרמה להבנה מעמיקה של ההתמכרות גם לאלכוהול והרואין. ב- 1964 הצטרפה ד"ר קריק לקבוצת המחקר של פרופסור וינסנט דול באוניברסיטת רוקפלר, הקבוצה יצרה תוכנית במטרה למצוא תרופה להתמכרות להרואין. תוך כדי מחקרה, ד"ר קריק וצוותה השיגו ממצאים שמכורים קשים להרואין כבר לא מסוגלים להשיג תחושת אופוריה, אך עדיין נוטלים את הסם רק כדי לחוש נורמליים. ההבחנה הזאת הייתה קריטית להבנת ההתמכרות והתמודדות עימה. ב-1966, ד"ר קריק המשיכה לפתח טכניקות למדידת הרכיב הפעיל במתדונה בדם ובאיברים אחרים, והשיגה תוצאות שאפשרו לה לבחון את היעילות והבטיחות של התרופה. עם המחקרים הללו, קריק וצוותה יצרו לטיפול בהתמכרות להרואין ובעקבותיה אושרה על ידי מנהל המזון והתרופות האמריקאי ב-1973. מתאדון הפך לטיפול ראשון ומרכזי לאנשים הסובלים מהתמכרות להרואין, והיה בשימוש נרחב בקהילה הרפואית והמדעית. זווית חדשה ורפורמטורית התפשטה בהתמכרות, כשנתפסה כמחלה אורגנית עם אפשרות לטיפול רפואי. ב- 1975 פרופסור וינסנט דול שינה את תחום המחקר שלו למחקר האלכוהול, ובכך התאפשר לד"ר קריק להמשיך עצמאית את העבודה של על התמכרות לאופיואידים. היא הייתה מהנשים הראשונות להיות ראש מעבדה באוניברסיטת רוקפלר. בין התרומות החשובות הרבות שלה לתחום חקר ההתמכרויות, קריק הייתה הראשונה לזהות שימוש בסמים בהזרקה כהתנהגות הסיכון העיקרית השנייה (אחרי מין לא מוגן) להעברת HIV. קריק גם מילאה תפקיד בפיתוח של האגוניסט החלקי של האופיואידים בופרנורפין כטיפול בהתמכרות לאופיואידים, שאושר לבסוף להתוויה זו בשנת 2002 (והוא גם ברשימת התרופות החיוניות של WHO). מאוחר יותר היא המשיכה להבהיר את היסודות הגנטיים של הפרעות התמכרות, כולל פולימורפיזמים השולטים בביטוי של קולטני מו וקאפה אופיואידים, כמו גם פולימורפיזמים הקשורים לתגובות דחק לא טיפוסיות התורמות לפגיעות להתמכרות לסמים ולאלכוהול. קריק נולדה בוושינגטון די.סי. ב-1937 וגדלה שם. אביה היה הבוחן הראשי במשרד הפטנטים של ארצות הברית. בילדותה חלתה קריק בפוליו מה שהעלה את התעניינותה במדע ורפואה. ב-1958 סיימה את לימודיה במכללת ווסלי. ב-1983 כשקיבלה קביעות, הייתה האישה הרביעית לקבל את התואר הזה ברוקפלר. ב־1994 קיבלה פרופסורה מלאה. היא הייתה נשואה לד"ר רוברט שפר, רופא המתמחה בגסטרו ורפואה פנימית, במשך 48 שנים עד מותו ב-22 בפברואר 2018. מדיה וקבצים בנושא מרי ג'ין קריק בוויקישיתוף אתר של מכון רוקפלר 29 במרץ 2021 כתבה על חייה של ד”ר מרי ג'ין קריק אתר של עיתון טבע מדעי המוח 14 במאי 2021 כתבה לזכרונה של מרי ג'ין קריק אתר פאבמד 15 במאי 2021 כתבה לזכרה של מרי ג'ין קריק עמוד לזכרו של רוברטבן זוגה של מרי ג'ין קריק ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרי ג'ין קריק".
עוגת פונץ'

עוגת פונץ' (בגרמנית: Punschkrapfen או Punschkrapferl) היא עוגת ספוג במילוי נוגט וריבה ספוגה ברום מהמטבח האוסטרי. מלבד המילוי, הוא דומה לפטיפור הצרפתי. כיום, אפשר למצוא את עוגת הפונץ' ברוב הקונדיטוריות והמאפיות באוסטריה ובצ'כיה. זוהי עוגה המורכבת מעוגת ספוג או פירורי עוגה, שוקולד נוגט וריבת משמש. שכבות העוגה מושרות ברום. העוגה נחתכת לקוביות מרובעות של כ-4 ס"מ, והקוביות מצופות במה שנקרא Punschglasur (ציפוי פונץ'), זיגוג סוכר רום ורוד סמיך שמטופטף על הקוביות ולעיתים קרובות שוקולד ודובדבן מסוכר מעל. כיום, יש גם עוגת פונץ' בצורה גלילית. יש מחלוקת מי עשה את ה-Punschkrapfen הראשון ומאיפה הוא הגיע. ייתכן שהוא הוכנס לווינה בימי הביניים על ידי האוורים הפאנוניים, או שהצבאות העות'מאניים הביאו את הפונשקרפן לווינה (המצור הטורקי השני), או שהוא הומצא על ידי קונדיטור חצר הקיסר. רוברט מנשּה ׁ("ש" שמאלית) הציע באופן סאטירי שהפונשקרפן (עוגת הפונץ') יהפוך לסמל הלאומי האוסטרי. פטיפור בוכטלן מדיה וקבצים בנושא עוגת פונץ' בוויקישיתוף אתר ווינר פונשקרפן with the ideal dimension being 4×4×4 cm (www.wieninternational.at) (אורכב 13.12.2011 בארכיון Wayback Machine) The Original (www.wienerpunschkrapfen.com) A delicious bright pink cube (www.wieninternational.at) (אורכב 13.12.2011 בארכיון Wayback Machine) Menasse, Robert: Das Land ohne Eigenschaften. Essay zur österreichischen Identität. Suhrkamp. Frankfurt/M. 1995, p. 37
יוג'י היאקוטאקה

יפן זהו שם יפני; שם המשפחה הוא היאקוטאקה. יוג'י היאקוטאקה (ביפנית: 百武 裕司‏; 7 ביולי 1950 - 10 באפריל 2002) היה אסטרונום חובב יפני שגילה את השביט C/1996 B2, הידוע גם בשם השביט היאקוטאקה ב-31 בינואר 1996, תוך שימוש במשקפת 25×150. היאקוטאקה, יליד שימבארה, נאגאסקי, סיים את לימודיו באוניברסיטת קיושו סנגיו (אנ') במגמת צילום והחל לעבוד בעיתון בפוקואוקה. הוא התעניין לראשונה באסטרונומיה לאחר שראה את השביט איקייה-סקי ב-1965. הוא החל לחפש כוכבי שביט בשנת 1989. בשנת 1993, הוא עבר להתגורר בהיאטו, קאגושימה בשל הטענה כי "השמיים היו הרבה יותר בהירים שם" ולכן יוכל להמשיך בחיפוש אחר שביטים. התגלית הראשונה שלו הייתה השביט C/1995 Y1, ב-26 בדצמבר 1995. Hyakutake גילה את C/1996 B2 בזמן שחיפש את C/1995 Y1, כוכב שביט שגילה כמה שבועות קודם לכן. הוא מת בקוקובו, קאגושימה, בשנת 2002 בגיל 51 ממפרצת שהובילה לדימום פנימי. האסטרואיד "היאקוטאקה 7291" נקרא על שמו. מדיה וקבצים בנושא יוג'י היאקוטאקה בוויקישיתוף Sky and Telescope obituary "Comet discoverer Hyakutake dies". The Japan Times Online. April 12, 2002. ISSN 0447-5763. Retrieved September 1, 2019. International Comet Quarterly. Vol. 23–24. Department of Physics and Astronomy, Appalachian State University. 2001. p. 236. Burnham, Robert. Comet Hale-Bopp: Find and Enjoy the Great Comet, pages 51-52, Cambridge University Press, Jan 28, 1997, ISBN 0521586364 Ferris, Timothy (December 18, 2012). Seeing in the Dark: How Amateur Astronomers Are Discovering the Wonder. Simon and Schuster. ISBN 9781476711751. Levy, David (December 11, 2012). Comets: Creators And Destroyers. Simon and Schuster. ISBN 9781471109584. "7291 Hyakutake (1991 XC1) - JPL Small-Body Database Browser". ssd.jpl.nasa.gov. Retrieved September 1, 2019. "(7291) Hyakutake / 1991 XC1". IAU Minor Planet Center. Retrieved September 1, 2019. ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
גלי הים (סרט)

גלי הים (ביפנית: 海がきこえる) הוא סרט טלוויזיה יפני בסגנון אנימה משנת 1993 בסוגת דרמה רומנטית. הסרט בוים על ידי טומומי מוצ'יזוקי ומבוסס על רומן באותו השם מאת סאקו הימורו. הסרט הופק על ידי סטודיו ג'יבלי ושודרה לראשונה ב-5 במאי 1993 בערוץ Nippon TV. הסרט מתרחש בעיר קוצ'י, ועוקב אחר משולש אהבה שמתפתח בין שני חברים טובים ונערה שעוברת לתיכון שלהם מטוקיו. ב-18 באפריל 2017 חברת GKIDS הוציאה לשווקים את מהדורות ה-DVD וה-Blu-ray של הסרט עם האודיו ביפני בתוספת כתוביות באנגלית. ריקאקו מוטו היא תלמידה מטוקיו אשר בעקבות גירושי הוריה עוברת לאחד מבתי הספר התיכוניים בעיר קוצ'י. ריקאקו היא נערה צעירה, יפה, אינטליגנטית, מצטיינת בלימודים ובספורט. אף על פי כן היא מתקשה להסתגל לחיי החברה בבית הספר. טקו ויוטאקה, בני כיתתה אשר היו עד כה החברים הכי טובים, מתחרים על ליבה של ריקאקו. טקו מוריסאקי – הדמות הראשית בסרט. טקו, שזקוק לכסף על מנת לכסות את העלויות של טיול בית הספר להוואי, עובד במשרה חלקית בזמנו החופשי במסעדה על אף שהדבר משפיע באופן ניכר על הציונים בבית הספר ועל אף שהוריו לא מרוצים מפתרון זה. ריקאקו היא מושא אהבתו. יוטאקה מטסונו – חברו של טקו. ריקאקו היא מושא אהבתו. ריקאקו מוטו – תלמידה מצוינת וטניסאית טובה שעברה לבית הספר התיכון של טאקו ויוטקה. ריקאקו היא מושא האהבה של טקו ויוטאקה. למרות שהיא רגישה ואינטליגנטית, היא יכולה להיות לעיתים אנטי-חברתית. "גלי הים", במסד הנתונים הקולנועיים IMDb (באנגלית) "גלי הים", באתר נטפליקס "גלי הים", באתר AllMovie (באנגלית) "גלי הים", באתר Rotten Tomatoes (באנגלית) "גלי הים", באתר Box Office Mojo (באנגלית) "גלי הים", באתר Metacritic (באנגלית) "גלי הים", באתר HBO Max (באנגלית) "גלי הים", במסד הנתונים הקולנועיים KinoPoisk (ברוסית) "ジブリの「海がきこえる」が7月Blu-ray化。ジブリ長編全22作のBD化完了". 22 באפריל 2015. {{cite web}}: (עזרה) "Ghibli's Ocean Waves Listed for BD/DVD Release on April 18". Anime News Network. 16 בפברואר 2017. נבדק ב-21 בפברואר 2021. {{cite web}}: (עזרה) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
לחמניית צ'לסי

לחמניית צ'לסי (באנגלית: Chelsea bun) היא סוג של לחמניית דומדמניות אשר נאפתה לראשונה במאה ה-18 בבית הלחמנייה בצ'לסי, מוסד שהיה המועדף על בני המלוכה מבית הנובר שהיו רגילים למאפים דומים במטבח המקומי (בגרמניה) שלהם. החנות נהרסה בשנת 1839. הלחמנייה עשויה מבצק שמרים עשיר בטעם קליפת לימון, קינמון או תבלינים מעורבים. מרדדים את הבצק, מורחים בתערובת של דומדמניות, סוכר חום וחמאה ואז יוצרים מין בול עץ מרובע. תהליך הכנת הלחמנייה הזו דומה מאוד לזה הכרוך בייצור שבלול הקינמון. לאחר האפייה, באופן מסורתי, לחמניית הצ'לסי מזוגגת בסירופ (או מים קרים וסוכר). הוא מזוגג בעודו חם כך שהמים מתאדים ומשאירים ציפוי סוכר דביק. לחמניות מתוצרת מסחרית מכוסות לפעמים בציפוי גלייס. שטרודל, עוגה אירופאית דומה במילוי פרג או אגוזים קצוצים מדיה וקבצים בנושא לחמניית צ'לסי בוויקישיתוף איך מכינים לחמניות של צ'לסי לחמניית צ'לסי, באתר אנציקלופדיה בריטניקה (באנגלית) Kathryn Hawkins The Food of London: A Culinary Tour of Classic British Cuisine, Singapore: Periplus Editions (HK) Ltd, 2002, p.26 Alan Davidson "Bun" in The Oxford Companion to Food Oxford University Press, 1999, p. 114 מסת"ב 0-19-211579-0 John Timbs (1855). Curiosities of London. Dav. Bogue. p. 76. Pamela Foster Abbey Cooks Entertain, Burlington, Ontario: Pamela Powered Inc., p.50
ליגת העל השוודית בכדורסל

ליגת העל השוודית בכדורסל (בשוודית: Svenska Basketligan) היא ליגת הכדורסל הבכירה בשוודיה. הליגה נוסדה ב-1992 אך קודם לכן התקיימה ליגה חצי מקצוענית במדינה. הליגה מורכבת מ-9 עד 12 בקבוצות בכל עונה ומתנהלת בשיטת ליגה בעלת 3 סבבים, כאשר בסיומן הקבוצות במקומות 1–8 מעפילות לשלב הפלייאוף בשיטת הטוב מ-5 משחקים ברבע הגמר והטוב מ-7 משחקים בחצי הגמר והגמר. במבנה הליגה אין יורדת קבועה לליגה השנייה ואין עולות קבועות. בליגה השנייה בה חברות 16 קבוצות הזוכה רשאית להעפיל אם תרצה לליגה הראשונה ואפשרות זו מאפשרת לליגה הבכירה לשנות את מספר החברות בכל עונה. אתר האינטרנט הרשמי של ליגת העל השוודית בכדורסל (בשוודית) ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
מצפה הכוכבים האסטרונומי הלאומי של יפן

המצפה האסטרונומי הלאומי של יפן (ביפנית: 国立天文台‏, kokuritsu tenmondai) (NAOJ) הוא ארגון מחקר אסטרונומי הכולל מספר מתקנים ביפן, וכן מצפה כוכבים בהוואי ובצ'ילה. הוא הוקם בשנת 1988 כמיזוג של שלושה ארגוני מחקר קיימים - מצפה הכוכבים האסטרונומי של טוקיו של אוניברסיטת טוקיו, מצפה הרוחב הבין-לאומי של מיזוסאווה וחלק ממכון המחקר לאטמוספירה של אוניברסיטת נגויה. ברפורמה של 2004 בארגוני מחקר לאומיים, הפך המצפה האסטרונומי הלאומי של יפן לחטיבה של המכונים הלאומיים למדעי הטבע. בשנת 2004, איחוד המצפה האסטרונומי הלאומי של יפן, יחד עם ארבעה מכונים לאומיים נוספים - המכון הלאומי לביולוגיה בסיסית (אנ') (NIBB), המכון הלאומי למדע ההיתוך (NIFS), המכון הלאומי למדעי הפיזיולוגיה (אנ') (NIPS) והמכון למדע מולקולרי (אנ') (IMS) - יצרו את המכונים הלאומיים למדעי הטבע (אנ') (NINS). זאת, על מנת לקדם שיתוף פעולה בין חוקרים של חמשת המכונים המרכיבים אותו. האסטרונומי הלאומי של יפן מעורב בבניית ALMA (אנ') כיפת רפרקטור באורך 65 ס"מ, כיום מוזיאון ההיסטוריה של המצפה. תחנת VERA Ishigakijima טלסקופ סובארו (אנ') מדיה וקבצים בנושא מצפה הכוכבים האסטרונומי הלאומי של יפן בוויקישיתוף אתר האינטרנט הרשמי של מצפה הכוכבים האסטרונומי הלאומי של יפן (ביפנית) אתר האינטרנט הרשמי של מצפה הכוכבים האסטרונומי הלאומי של יפן (באנגלית) קמפוס מיטקה מצפה הכוכבים האסטרונומי הלאומי של יפן, ברשת החברתית פייסבוק מצפה הכוכבים האסטרונומי הלאומי של יפן, ברשת החברתית אקס (טוויטר) מצפה הכוכבים האסטרונומי הלאומי של יפן, ברשת החברתית אינסטגרם מצפה הכוכבים האסטרונומי הלאומי של יפן, סרטונים בערוץ היוטיוב NINS outline "European Antennas at ALMA's Operations Support Facility". ESO Picture of the Week. Retrieved 21 July 2013. ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
שוקולטין

שוקולטין או לחמניית שוקולד או לחם שוקולד (בצרפתית: Pain au chocolat או Chocolatine), כאמור שוקולטין בחלק הדרום-מערבי של צרפת ובחלקים דוברי הצרפתית של קנדה, או koek au chocolat בבלגיה. השוקולטין הוא סוג של מאפה מגדנאות ממקור וינאי המורכב מחתיכה בצק בצורת קובייה של "בצק שמרים – בצק עלים", הדומה במרקם לבצק עלים. זהו מאפה, עם פיסת בצק מקופלת ועם חתיכה אחת או שתיים של שוקולד מריר בין הקפלים. לשוקולד יש בדרך כלל נגיסות קלה במרקם. שוקולטין עשוי מאותם בצקי שכבות כמו קרואסון. לעיתים קרובות הם נמכרים עדיין חמים או רותחים ממש מהתנור, הם נמכרים בדרך כלל לצד קרואסונים במאפיות ובמרכולים צרפתיים. בצרפת, שם ה-pain au chocolat משתנה לפי אזור: באו-דה-פראנס ובאלזס, המילים petit pain au chocolat או petit pain בשימוש. במרכז צרפת, בדרום צרפת ובפריז, pain au chocolat בשימוש. בדרום מערב צרפת (אקיטן החדשה, אוקסיטניה) ובקנדה, המילה chocolatine בשימוש. בבלגיה, המילים koek au chocolat משמשים גם. הם נמכרים לרוב באריזות בסופרמרקטים ובחנויות נוחות, או עשויים טריים בקונדיטוריות. במרוקו, לבנון, תוניסיה, אלג'יריה, הולנד, בלגיה, נורווגיה, אירלנד, דנמרק, שוודיה ובריטניה, הם נמכרים ברוב המאפיות, הסופרמרקטים ובתי הקפה. בגרמניה, הם נמכרים בתדירות נמוכה יותר מאשר קרואסוני שוקולד, אך שניהם מכונים Schokoladencroissant בארצות הברית ולפעמים בקנדה האנגלית, הם ידועים בדרך כלל כ-"pain au chocolat" או "קרואסוני שוקולד". בהולנד, הם נמכרים ברוב בתי הקפה, הסופרמרקטים והמאפיות ומוכרים בדרך כלל כ-chocoladebroodje. באזור פלנדריה של בלגיה, הם נמכרים ברוב המאפיות, ומכונה chocoladekoek או chocoladebroodje. בפורטוגל ובספרד, הם נמכרים במאפיות ובסופרמרקטים בשם napolitanas (כלומר, "נפוליטנים"). במקסיקו, הם נמצאים לרוב במאפיות ובסופרמרקטים, וידועים בתור שוקולטינים. באל סלוודור ובברזיל, הם מכונים croissant de chocolate. באוסטרליה ובניו זילנד, הם מכונים בדרך כלל "קרואסוני שוקולד", ונמכרים אפויים טריים ברוב המאפיות והסופרמרקטים. בקולומביה, הם מכונים בדרך כלל "Cruasan de Chocolate", והם ידועים בתור המענגים מכולם. בישראל הם נמכרים במאפיות מרכולים ובבתי קפה תחת שמות שונים. האגדה מספרת שמארי אנטואנט הציגה את הקרואסון לצרפת, אבל קרואסונים ושוקולדים הם המצאה מודרנית יחסית. המילה קרואסון, המתייחסת למאפה בצורת חצי ירח או "סהר", נכנסה למילון הצרפתי בשנת 1863. סוג המאפה, שנקרא בצרפתית viennoiserie, (בסגנון וינאי) הוצג בתחילת המאה ה-19, כאשר אוגוסט זאנג, קצין אוסטרי, וארנסט שוורצר, אריסטוקרט אוסטרי, הקימו מאפייה וינאית בפריז שהייתה הממוקמת ברחוב רישלייה 92. במקור, קרואסונים ושוקולטינים יוצרו מבסיס בריוש, אך מאוחר יותר החליפו האופים הצרפתים את בצק הבריוש לבצק עלים (pâte feuilletée levée) וזה הפך למוצר המוכר כיום. מדיה וקבצים בנושא שוקולטין בוויקישיתוף Tuesday's Tasting - Trader Joe's Chocolate Croissants "History of the Croissant". 1-800-Bakery.com. 16 באפריל 2013. אורכב מ-המקור ב-8 ביולי 2016. נבדק ב-16 ביוני 2017. {{cite web}}: (עזרה) "D'ou viennent les sacrosaints Croissants et Pains au Chocolat?" (בצרפתית). Club Doctissimo. נבדק ב-16 ביוני 2017. {{cite web}}: (עזרה)
2021 באסטרונאוטיקה

במהלך שנת 2021 בוצעו 146 שיגורים, מהם 55 (37.7%) על ידי סין. 9 בפברואר – משימת תקווה מאדים של איחוד האמירויות הערביות נכנסה למסלול סביב מאדים. 10 בפברואר – טיאנוון-1 הסינית הגיעה למסלול סביב מאדים 20 בפברואר – חללית מארס 2020 נחתה בקרקעית המאדים 25 בדצמבר – שיגור טלסקופ החלל ג'יימס וב שיגורים שנכשלו מסומנים באדום. שיגורים מאוישים מסומנים בירוק. השיגור בוצע מנמל תעופה וחלל מוהאבי בעזרת משגר Launcher One. בחללית היו 23 לויינים שחלקם הועברו לתחנת החלל ושוחררו למסלול על ידי צוות התחנה וחלקם שוחררו למסלול ישירות מחללית מטען לאחר ניתוקה מתחנת החלל. השיגור בוצע מכן שיגור LC-40 בנמל החלל קייפ קנוורל בעזרת משגר פאלקון 9 Block 5. השיגור כלל 143 לוויינים. זה היה השיגור הראשון במסגרת תוכנית חברת SpaceX לשיגורים מרובי לוויינים בתוכנית Transporter-1. השיגור כלל לוויינים מארצות הברית, קנדה, פינלנד, צרפת, גרמניה, איטליה, יפן, שווייץ, הולנד, תורקיה וטייוואן. בין היתר שוגרו 48 לוויינים של חברת Planet Labs, 36 לוויינים של חברת Swarm Technologies, 8 לוויינים של קפלר תקשורת, 8 לוויינים של Spire Global, ק לוויינים של HawkEye 360, ו-3 לוויינים של ICEYE. 22 לוויינים שוחררו למסלול תוך שימוש במערכת ION SCV-002 Laurentius. השיגור בוצע מכן שיגור LA-0A בנמל החלל האזורי המרכז-אטלנטי בעזרת משגר אנטארס. בחללית היו 23 לויינים שחלקם הועברו לתחנת החלל ושוחררו למסלול על ידי צוות התחנה וחלקם שוחררו למסלול ישירות מחללית מטען לאחר ניתוקה מתחנת החלל. השיגור בוצע מכן שיגור 31/6 בקוסמודרום בייקונור בעזרת משגר סויוז 2.1A. השיגור כלל 37 לוויינים השיגור בוצע מכן שיגור LC-40 בנמל החלל קייפ קנוורל בעזרת משגר פאלקון 9 Block 5. השיגור כלל 88 לוויינים. זה היה השיגור השני במסגרת תוכנית חברת SpaceX לשיגורים מרובי לוויינים Transporter-2. השיגור כלל לוויינים מארצות הברית, פינלנד, גרמניה, בנגלדש, שווייץ, בלגיה, אוסטרליה, בריטניה, איחוד האמירויות הערביות, תאילנד, ספרד, מקסיקו, בולגריה וכווית. בין היתר שוגרו 28 לוויינים של Swarm Technologies‏, 4 לוויינים של Starlink‏, 4 לווייני ÑuSat‏,3 לוויינים של HawkEye 360‏ 8 לוויינים של קפלר תקשורת, 5 לוויינים של Astrocast‏ ו-5 לוויינים של ICEYE. השיגור כלל גם לווייני ניסוי של מערכת טרופיקס. 9 לוויינים שוחררו תוך שימוש מבערכת ION SCV-003 Dauntless David. השיגור בוצע מכן שיגור LC-9 במרכז שיגור הלוויינים טאיואן מעזרת משגר צ'אנגג'נג 2D. השיגור כלל 11 לוויינים מדיה וקבצים בנושא 2021 באסטרונאוטיקה בוויקישיתוף ריכוז נתונים על השיגורים תיאור משימה Transporter-1 תיאור משימה Transporter-2 שוחרר לחלל ב-22 ביוני על ידי משלחת מס' 65 לתחנת החלל הבין-לאומית שוחרר לחלל ב-15 ביוני על ידי משלחת מס' 65 לתחנת החלל הבין-לאומית רגש בלבד. היה מוצמד לחחית מטען שוחרר למסלול ב-12 באוקטובר של ידי משלחת מס' 66 לתחנת החלל הבין-לאומית שוחרר למסלול ב-26 בינואר 2022 על ידי משלחת מס' 66 לתחנת החלל הבין-לאומית שוחרר למסלול ב-3 בפברואר 2022 על ידי משלחת מס' 66 לתחנת החלל הבין-לאומית כולל שיגור בעזרת משגר תוצרת רוסיה שימוש במשגר של האיחוד האירופי ורוסיה